open-index/open-wikipedia-markdown huggingface dataset:
Θίσβη Βοιωτίας

Η **Θίσβη** βρίσκεται στον Νομό Βοιωτίας, είναι οικισμός της κοινότητας Θίσβης,της δημοτικής ενότητας Θίσβης, του δήμου Θηβαίων, της περιφερειακής ενότητας Βοιωτίας, στην περιφέρεια Στερεάς Ελλάδας. Βρίσκεται στα δυτικά του νομού στον Κορινθιακό κόλπο, στους πρόποδες του Ελικώνα και, σύμφωνα με την απογραφή του 2011, έχει 183 κατοίκους. Στην *Κοινότητα Θίσβης* περιλαμβάνεται και ο οικισμός του  Όρμου Αγίου Ιωάννη, στο οποίο διαμένουν 7 κάτοικοι.

Μέχρι το 1915 ονομαζόταν Κακόσι, οπότε και μετονομάστηκε σε Θίσβη από το όνομα της παρακείμενης αρχαίας πόλης

## Η αρχαία πόλη
Η Θίσβη ήταν αρχαία βοιωτική πόλη που βρισκόταν στην ίδια θέση με τον σημερινό οικισμό. Ο Όμηρος την αναφέρει στις βοιωτικές πόλεις που συμμετείχαν στον Τρωικό πόλεμο. Στα ιστορικά χρόνια ήταν ακμαία βοιωτική πόλη. Στη Θίσβη υπήρχε ιερός ναός της Αρτέμιδος. Όπως αναφέρει ο Παυσανίας η πόλη πήρε την ονομασία της από τη νύμφη Θίσβη. Η πόλη αναφέρεται και από τον Στράβωνα στα Γεωγραφικά του.

## Ιστορικό διοικητικών μεταβολών Θίσβης
Η Θίσβη είχε, όπως και πολλές άλλες περιοχές της Ελλάδας, αξιόλογες διοικητικές μεταβολές  κατά τον 19ο, 20ό και 21ο αιώνα, που έχουν συνοπτικά ως εξής:

### Κακόσι (Αττικής και Βοιωτίας)
* ΦΕΚ 18Α - 18/10/1835 
Ο οικισμός προσαρτάται στο δήμο Θίσβης
* ΦΕΚ 62Α - 03/11/1836  
Ο οικισμός αποσπάται από την επαρχία Λεβαδείας του νομού Αττικής και Βοιωτίας και υπάγεται στην επαρχία Θηβών του νομού Αττικής και Βοιωτίας

### Κακόσι (Βοιωτίας)
* ΦΕΚ 136Α - 08/07/1899 
Ο οικισμός αποσπάστηκε στο νομό Βοιωτίας από το νομό Αττικής και Βοιωτίας

### Κακόσι (Αττικής και Βοιωτίας)
* ΦΕΚ 282Α - 04/12/1909 
Ο οικισμός αποσπάστηκε στο νομό Αττικής και Βοιωτίας από το νομό Βοιωτίας
* ΦΕΚ 262Α - 31/08/1912 
Σύσταση της κοινότητας με την απόσπαση του οικισμού Κακόσι από το δήμο Θίσβης και τον ορισμό του ως έδρα της
κοινότητας
Ο οικισμός Άγιος Ιωάννης αποσπάται από το δήμο Θίσβης και προσαρτάται στην κοινότητα.

### Θίσβη (Αττικής και Βοιωτίας)
* ΦΕΚ 148Α - 20/04/1915 
Ο οικισμός Κακόσι της κοινότητας μετονομάζεται σε Θίσβη
Η κοινότητα μετονομάζεται σε κοινότητα Θίσβης

### Θίσβη (Βοιωτίας)
* ΦΕΚ 223Α - 26/07/1943 
Η κοινότητα αποσπάται από το νομό Αττικής και Βοιωτίας και υπάγεται στο νομό Βοιωτίας
* ΦΕΚ 244Α - 04/12/1997
Ο οικισμός αποσπάται από την κοινότητα Θίσβης και προσαρτάται στο δήμο Θίσβης
* ΦΕΚ 87Α - 07/06/2010
Ο οικισμός αποσπάται από το δήμο Θίσβης και προσαρτάται στο δήμο Θηβαίων

## Διατελέσαντες πρόεδροι κοινότητας Θίσβης

## Παραπομπές


Κατηγορία:Χωριά του δήμου Θηβαίων
Κατηγορία:Χωριά της περιφερειακής ενότητας Βοιωτίας
Κατηγορία:Πόλεις της αρχαίας Βοιωτίας
Κατηγορία:Αρβανιτοχώρια της Βοιωτίας
Πέτρος Σ. Κόκκαλης

Ο **Πέτρος Κόκκαλης** (Αθήνα, 26 Φεβρουαρίου 1970) είναι Έλληνας επιχειρηματίας, πολιτικός και τέως ευρωβουλευτής της πολιτικής ομάδας Πράσινοι/ΕΕΣ. Είναι γραμματέας και συνιδρυτής του ελληνικού πολιτικού κόμματος Κόσμος, ενώ έως το 2023 ήταν μέλος της ευρωομάδας του ΣΥΡΙΖΑ-Π.Σ.  με τον οποίο εκλέχθηκε στο Ευρωκοινοβούλιο.

## Βιογραφικά στοιχεία
Γεννήθηκε στην Αθήνα και είναι γιος του επιχειρηματία και πρώην ιδιοκτήτη του Ολυμπιακού Σωκράτη Κόκκαλη και της Σοφίας Σκούρα. Από την πλευρά του πατέρα του είναι εγγονός του Πέτρου Κόκκαλη, γιατρού και υπουργού στην κυβέρνηση του βουνού, ενώ από την πλευρά της μητέρας του είναι εγγονός του Σπύρου Σκούρα, ιδιοκτήτη της "Σκούρας Φιλμ", της πλακοποιίας "Ακμή" και πρώην προέδρου της Αθλητικής Ένωσης Κωνσταντινουπόλεως.

Σπούδασε ιστορία στο πανεπιστήμιο Χάμπσιρ και πραγματοποίησε μεταπτυχιακές σπουδές στη δημόσια διοίκηση στην Σχολή Διακυβέρνησης Τζον Φιτζέραλντ Κένεντι (J.F.K. School of Government) του πανεπιστημίου Χάρβαρντ.

Το 1994 τοποθετήθηκε διευθυντής μάρκετινγκ στην ΠΑΕ Ολυμπιακός και το 1996 γενικός διευθυντής της εταιρείας. Αργότερα αναβαθμίστηκε στη θέση του αντιπροέδρου του Ολυμπιακού, θέση όμως από την οποία παραιτήθηκε το 2008. Τον Σεπτέμβριο του ίδιου χρόνου παραιτήθηκε και από την προεδρία του ερασιτέχνη Ολυμπιακού, αξίωμα στο οποίο είχε εκλεγεί δύο μήνες πριν. Την περίοδο 2000-2001 διετέλεσε διευθύνων σύμβουλος της ΘΡΥΛΟΣ Α.Ε. Επίσης είναι μέλος του ΔΣ της Intralot, αντιπρόεδρος στο ίδρυμα Κόκκαλη, ενώ έχει χρηματίσει και μέλος του συμβουλευτικού ιδρύματος της ΟΥΕΦΑ. Το 2006 εξελέγη πρώτος πρόεδρος της Σούπερ Λιγκ Ελλάδος.

Έχει ανακηρυχθεί «Άρχων Λαοσυνάκτης του Οικουμενικού Θρόνου» από το Οικουμενικό Πατριαρχείο Κωνσταντινουπόλεως.

Τον Μάρτιο του 2019 παραιτήθηκε από τον συνδυασμό του Γιάννη Μώραλη, με τον οποίο είχε εκλεγεί δημοτικός σύμβουλος Πειραιά, και ανακοίνωσε την υποψηφιότητά του στις ευρωεκλογές 2019 με τον ΣΥΡΙΖΑ-Προοδευτική Συμμαχία, εκπροσωπώντας την πολιτική κίνηση «ΚΟΣΜΟΣ». Εξελέγη ευρωβουλευτής λαμβάνοντας 140.404 ψήφους. Στις 16 Νοεμβρίου 2023 ανακοίνωσε την αποχώρησή του από την ευρωομάδα του ΣΥΡΙΖΑ-Π.Σ., αφήνοντας ανοιχτό το ενδεχόμενο για δημιουργία κόμματος.

Στις 13 Φεβρουαρίου 2024, κατέθεσε στον Άρειο Πάγο το καταστατικό για την ίδρυση νέου πολιτικού φορέα με το όνομα «Κόσμος», ως μετεξέλιξη της πολιτικής κίνησης ενόψει των ευρωεκλογών του 2024, και την επόμενη ημέρα έκανε την επίσημη παρουσίασή του.

## Προσωπική ζωή
Είναι παντρεμένος με την ηθοποιό Δήμητρα Ματσούκα, με την οποία διατηρούσε πολύχρονη σχέση.

Από τον πρώτο γάμο του με την ηθοποιό και σκηνοθέτιδα Έλενα Σκουλά έχει αποκτήσει δύο παιδιά. Τον Σωκράτη (γενν. 21 Ιανουαρίου 1999) και τη Σοφία (γενν. 15 Φεβρουαρίου 2000).

## Πηγές


Κατηγορία:Οικογένεια Κόκκαλη
Κατηγορία:Έλληνες επιχειρηματίες
Κατηγορία:Έλληνες πρόεδροι αθλητικών συλλόγων
Κατηγορία:Αδελφότητα Οφφικιάλων
Κατηγορία:Ολυμπιακός Σ.Φ.Π. (ποδόσφαιρο)
Κατηγορία:Ευρωβουλευτές εκλεγμένοι με τον ΣΥΡΙΖΑ
Κατηγορία:Ευρωβουλευτές της Ελλάδας εκλεγμένοι την περίοδο 2019-2024
Μεσιέ 88

Ο **Μεσιέ 88** (γνωστός και ως *Μ88* και *NGC 4501*) είναι σπειροειδής γαλαξίας Σίφερτ τύπου 2 σε απόσταση περίπου 60 εκατομμυρίων ετών φωτός στον αστερισμό Κόμη Βερενίκης. Είναι ένα από τα λαμπρότερα μέλη του σμήνους της Παρθένου.

## Ιστορικό
Ο Μεσιέ 88 ανακαλύφθηκε τις 18 Μαρτίου 1781 από τον Τσαρλς Μεσιέ, μαζί με άλλα 7 μέλη του καταλόγου του στην ίδια περιοχή του ουρανού και το σφαιρωτό σμήνος Μεσιέ 92. Ο Μεσιέ 88 ήταν ένα από τα 14 σπειροειδή νεφελώματα που κατέταξε ο Λόρδος Ρος το 1850.

Μέχρι το 2007 είχε ανακαλυφθεί ένας υπερκαινοφανής αστέρας στο Μεσιέ 88, ο SN 1999cl, τύπου Ιa που έφτασε σε μέγεθος 13,6.

## Χαρακτηριστικά
[thumb|left|230px|Ο Μεσιέ 88 από το [Διαστημικό Τηλεσκόπιο Χαμπλ|ΔΤΧ.]]
Ο Μεσιέ 88 είναι ένας συμμετρικός γαλαξίας με πολλαπλούς βραχίονες. Το γαλαξιακό επίπεδο φαίνεται με κλίση περίπου 30 μοιρών, κάτι που τον κάνει να μοιάζει με τον γαλαξία της Ανδρομέδας. Δεδομένης μίας απόστασης 60 MLy και φαινομενικό μέγεθος μεταξύ 7x4 και 8x3 λεπτών της μοίρας έχει διάμετρο περίπου 130.000 έτη φωτός. Επειδή είναι γαλαξίας Σίφερτ έχει ένα λαμπρό πυρήνα ο οποίος τροφοδοτείται από μία υπέρμαζη μαύρη τρύπα, με μάζα στην περίπτωση του Μεσιέ 88 8×106 ηλιακές μάζες.

## Θέση στο σμήνος της Παρθένου
Ο Μεσιέ 88 είναι ένα από τα δεκαπέντε αντικείμενα Μεσιέ που ανήκουν στο σμήνος της Παρθένου. Αυτός ο γαλαξίας μπορεί να είναι σε μία ιδιαίτερα ελλειπτική τροχιά γύρω από το κέντρο του σμήνους, από το οποίο βρίσκεται τώρα σε απόσταση περίπου 0,3 με 0,48 Mpc (2 μοίρες). Η κίνηση του γαλαξία προκαλεί αποκοπή υδρογόνου από τον γαλαξία, εξαιτίας της πίεσης από το διαγαλαξιακό ενδιάμεσο.

Έχει μία παράξενα υψηλή μετατόπιση προς το ερυθρό σε σχέση με το σμήνος, αφού απομακρύνεται από εμάς με περίπου 2300 km/s, ενώ το υπόλοιπο σμήνος με περίπου 1500 km/s. Ένα παρόμοιο και εντονότερο φαινόμενο παρατηρείται και στον Μεσιέ 99.

## Δείτε επίσης
*Μεσιέ 98

## Παραπομπές


## Εξωτερικοί σύνδεσμοι

* Spiral Galaxy M88 @ SEDS Messier pages 
* APOD: Messier 88

Κατηγορία:Σπειροειδείς γαλαξίες
Κατηγορία:Ενεργοί γαλαξίες
88
4501
Κατηγορία:Σμήνος της Παρθένου
41517
07675
Κατηγορία:Κόμη Βερενίκης
Μεσιέ 89

Ο **Μεσιέ 89** (γνωστός και ως *Μ89* και *NGC 4552*) είναι ελλειπτικός γαλαξίας σε απόσταση περίπου 50 εκατομμυρίων ετών φωτός στον αστερισμό της Παρθένου. Είναι μέλος του σμήνους γαλαξιών της Παρθένου.

## Ιστορικό
Ο Μεσιέ 86 ανακαλύφθηκε στις 18 Μαρτίου 1781 από τον Τσαρλς Μεσιέ, μαζί με άλλα 7 μέλη του καταλόγου του στην ίδια περιοχή του ουρανού και το σφαιρωτό σμήνος Μεσιέ 92.

## Χαρακτηριστικά
Ο Μεσιέ 89 είναι ένας σχεδόν τελείως σφαιρικός ελλειπτικός γαλαξίας, αλλά παρουσιάζει ένα κέλυφος αερίου με διάμετρο περίπου 150.000 ετών φωτός, κάτι συνηθισμένο στους φακοειδείς γαλαξίες. Επιπλέον, μία δομή που μοιάζει με πίδακα φαίνεται να επεκτείνεται για 100.000 έτη φωτός, αν και μπορεί να πρόκειται για ένα παραμορφωμένο γαλαξία από την βαρύτητα του Μεσιέ 89. Είναι μία ραδιοπηγή, μία πηγή ακτίνων Χ και ένας γαλαξίας Σίφερτ. Οι ακτίνες Χ είναι πιο έντονες και συμπυκνωμένες στο κέντρο του γαλαξία και γύρω είναι πιο διάχυτες.

Έρευνες δείχνουν ότι ο αριθμός των σφαιρικών σμηνών στον Μεσιέ 89 είναι 2000 ± 700 σμήνη, ενώ ο Γαλαξίας μας έχει περίπου 150 με 200.

## Παραπομπές


## Εξωτερικοί σύνδεσμοι

* Elliptical Galaxy M89 @ SEDS Messier pages 

Κατηγορία:Ελλειπτικοί γαλαξίες
Κατηγορία:Ενεργοί γαλαξίες
Κατηγορία:Σμήνος της Παρθένου
89
4552
Κατηγορία:Παρθένος (αστερισμός)
41968
07760
Γεώργιος Τσίτας

Ο ** Γεώργιος Τσίτας** (Σμύρνη 1872 - Αθήνα κατοχή) ήταν Έλληνας παλαιστής, ο οποίος πήρε τη 2η θέση (τότε χάλκινο μετάλλιο) στους Α΄ Ολυμπιακούς Αγώνες του 1896 στην Αθήνα. 

## Βιογραφικά στοιχεία

Ο Γεώργιος Τσίτας γεννήθηκε το 1872 στη Σμύρνη αλλά η οικογένειά του είχε εγκατασταθεί στην Αθήνα. Ήταν αθλητής στον Πανελλήνιο Γ.Σ., όπως και ο αδερφός του ο ** Κώστας Τσίτας**. Ο τύπος της εποχής αναφέρει πως δάσκαλός του στην πάλη ήταν ο Παναγής Κουταλιανός. Ήταν γεροδεμένος, με τρομερή δύναμη στα χέρια αλλά καλοκάγαθος και χιουμορίστας. Είχε αρτοποιείο-ζαχαροπλαστείο μαζί με τους αδερφούς Φόρτη και συχνά έκανε ταχυδακτυλουργικά κόλπα στους πελάτες "εξαφανίζοντας" τα χρήματα που έδιναν. Στον Πανελλήνιο είχε τη φήμη του "χιουμορίστα Ηρακλή".

Στον αθλητισμό πρωτοεμφανίστηκε τον Αύγουστο του 1895 στα Τήνια, αγώνες που έγιναν στην Τήνο με συμμετοχή 100 και πλέον αθλητών από όλο τον ελληνικό χώρο. Περιλάμβαναν διάφορα αθλήματα και αποτέλεσαν προανάκρουσμα των Ολυμπιακών Αγώνων που ακολούθησαν την επόμενη άνοιξη. Δόθηκαν μετάλλια στους δύο πρώτους σε κάθε αγώνισμα, ασημένιο και χάλκινο, όπως στην Α΄ Ολυμπιάδα. Στους αγώνες αυτούς ο Γεώργιος Τσίτας συμμετείχε σε αγωνίσματα στίβου. Νίκησε στο άλμα τριπλούν και στη δισκοβολία. Στην πάλη έλαβε μέρος ο αδερφός του Κώστας Τσίτας, ο οποίος πρώτευσε.

Το Μάρτιο του 1896 μετείχε στους Α΄ Ολυμπιακούς Αγώνες στην ελληνορωμαϊκή πάλη. Στον ημιτελικό αντιμετώπισε το Στέφανο Χρηστόπουλο από την Πάτρα, ο οποίος ήταν πολύ δημοφιλής παλαιστής με πολλές νίκες και θεωρείτο φαβορί ακόμα και για την πρώτη θέση. Όμως, στη διάρκεια του αγώνα τραυματίστηκε στην κλείδα από μια λαβή του Τσίτα και αποχώρησε. Στον τελικό ο Τσίτας αντιμετώπισε το Γερμανό Καρλ Σούμαν. Ο αγώνας κράτησε 40΄, οπότε διακόπηκε λόγω σκότους, χωρίς να υπάρξει νικητής. Επαναλήφθηκε την επόμενη μέρα αλλά αυτή τη φορά ο Τσίτας δεν άντεξε πολύ και ηττήθηκε. Έτσι περιορίστηκε στο μετάλλιο της 2ης θέσης, φτιαγμένο από χαλκό, όπως προβλεπόταν τότε.

## Οικογένεια

Τα επόμενα χρόνια ο Γεώργιος Τσίτας συνέχισε να εργάζεται στο αρτοποιείο του, δημιούργησε οικογένεια, απέκτησε γιους
και ομώνυμο εγγονό. Πέθανε κατά τη διάρκεια της κατοχής.

Εκτός από το Γεώργιο και τον αδερφό του Κώστα Τσίτα, αθλητής της πάλης του Πανελληνίου, προερχόμενος από την ίδια οικογένεια, υπήρξε και ο Αντώνιος Τσίτας (γεν. το 1874), ο οποίος το 1906 στους Μεσοολυμπιακούς Αγώνες πήρε τη δεύτερη θέση με την ομάδα του Πανελλήνιου στο αγώνισμα της διελκυστίνδας. 

## Ολυμπιακά μετάλλια

## Παραπομπές


## Εξωτερικοί σύνδεσμοι
* Georgios Tsitas' profile
* https://web.archive.org/web/20071004063711/http://www.axaioi3.gr/forum/index.php?topic=225.msg%msg_id%

Κατηγορία:Έλληνες αργυροί Ολυμπιονίκες
Κατηγορία:Έλληνες αθλητές της ελληνορωμαϊκής πάλης
Κατηγορία:Έλληνες αθλητές του άλματος εις τριπλούν
Κατηγορία:Αθλητές στίβου Πανελληνίου
Κατηγορία:Παλαιστές στους Θερινούς Ολυμπιακούς Αγώνες 1896
Κατηγορία:Έλληνες παλαιστές στους Θερινούς Ολυμπιακούς Αγώνες
Κατηγορία:Έλληνες αθλητές της δισκοβολίας
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Logicomix

**Logicomix** (σύνθεση των λέξεων *logic*, λογική, και *[[comics]]*) είναι ο τίτλος εικονογραφήματος του Απόστολου Δοξιάδη και του καθηγητή πληροφορικής του Πανεπιστημίου Μπέρκλεϋ των Ηνωμένων Πολιτειών Χρίστου Παπαδημητρίου, εικονογραφημένο από τους Αλέκο Παπαδάτο και Αννί ντι Ντοννά (Annie di Donna).

## Πλοκή
Το βιβλίο βασίστηκε πάνω στη ζωή του μαθηματικού Μπέρτραντ Ράσελ, καθώς και στη λεγόμενη «θεμελιακή αναζήτηση» στα μαθηματικά. Στο βιβλίο εμφανίζονται πολλοί διάσημοι μαθηματικοί και φιλόσοφοι του 20ού αιώνα, όπως οι: Γκέοργκ Καντόρ, Άλφρεντ Νορθ Ουάιτχεντ, Γκότλομπ Φρέγκε, Λούντβιχ Βιτγκενστάιν, Κουρτ Γκέντελ και Άλαν Τούρινγκ. Παράλληλα, το βιβλίο δείχνει και τις προσπάθειες των συντελεστών του βιβλίου να εξηγήσουν το νόημά του και το τι κρύβεται πίσω του.

## Υποδοχή
Το Logicomix έλαβε πάμπολλες καλές κριτικές, ενώ έγινε σύντομα μπεστ σέλερ στην Ελλάδα, στις Ηνωμένες Πολιτείες, στην Ολλανδία και στη Μεγάλη Βρετανία. Από τις πρώτες μέρες κυκλοφορίας του το βιβλίο έγινε ανάρπαστο. Παρότι γράφτηκε πρώτα στα αγγλικά, οι συντελεστές του αποφάσισαν η πρώτη έκδοση του να γίνει στα ελληνικά. Το βιβλίο πρωτοκυκλοφόρησε στην Ελλάδα τον Σεπτέμβριο του 2008 από τις εκδόσεις «Ίκαρος». Σύντομα εξαντλήθηκε η πρώτη έκδοση και ακολούθησε άλλη μία που εξαντλήθηκε και αυτή σε σύντομο χρονικό διάστημα και ήδη κυκλοφορεί η έκτη έκδοση.. Το βιβλίο έχει μεταφραστεί και κυκλοφορήσει ήδη σε δεκατέσσερις χώρες του εξωτερικού, οι οποίες είναι η Μεγάλη Βρετανία, οι Ηνωμένες Πολιτείες, η Γερμανία, η Γαλλία, η Ολλανδία, η Κίνα, η Τουρκία, η Νότια Κορέα, η Ταϊβάν, η Νορβηγία, η Δανία, η Φινλανδία, η Βραζιλία και το Ισραήλ κλπ.. Στην Μεγάλη Βρετανία κυκλοφόρησε τον Σεπτέμβριο του 2009 και σημείωσε τεράστια επιτυχία, αποσπώντας εξαιρετικές κριτικές από τον τύπο της χώρας.

## Παραπομπές


## Εξωτερικοί σύνδεσμοι
* 

Κατηγορία:Ελληνικά κόμικς
Κατηγορία:Φιλοσοφία των μαθηματικών
Διεθνές Αεροδρόμιο Νίκολα Τέσλα

Το **Αεροδρόμιο Βελιγραδίου Νίκολα Τέσλα** (Σερβικά: Аеродром Београд Никола Тесла / Aerodrom Beograd Nikola Tesla) (IATA: **BEG**,  ICAO: **LYBE**), είναι διεθνές αεροδρόμιο που εξυπηρετεί το Βελιγράδι της Σερβίας.  Παλαιότερα γνωστό ως *αεροδρόμιο του Βελιγραδίου* ή *αεροδρόμιο Σούρτσιν (Surčin)*, μετονομάστηκε το 2006 προς τιμήν του Σέρβου επιστήμονα και εφευρέτη Νίκολα Τέσλα.  Είναι το πιο πολυσύχναστο αεροδρόμιο στην πρώην Γιουγκοσλαβία.

Το αεροδρόμιο βρίσκεται 18 χιλιόμετρα δυτικά του κέντρου του Βελιγραδίου στο δήμο Σούρτσιν, που περιβάλλεται από τις εύφορες πεδιάδες της Σύρμια. Το 2008 το αεροδρόμιο εγκατέστησε *ILS CAT lΙlb* εξοπλισμό για να επιτρέψει στα αεροσκάφη να προσγειωθούν και να απογειωθούν και στην πιο βαριά ομίχλη, η οποία τα τελευταία χρόνια οδηγούσε σε πολλές εκτροπές των πτήσεων ως επί το πλείστον στα τέλη Δεκεμβρίου και στις αρχές Ιανουαρίου. 

Ο εθνικός αερομεταφορέας και μεγαλύτερη αεροπορική εταιρεία της Σερβίας, η Air Serbia (πρώην Jat Airways), χρησιμοποιεί το αεροδρόμιο Νίκολα Τέσλα του Βελιγραδίου, σαν το κομβικό της σημείο, είναι επίσης μία από τις βάσεις λειτουργίας της αεροπορικής εταιρείας χαμηλού κόστους Wizz Air. Οι υπηρεσίες αεροταξί της Air Pink, Jat Airways, AVIO taxi και Prince Aviation έχουν επίσης το αεροδρόμιο ως έδρα τους. Το αεροδρόμιο λειτουργεί από τη δημόσια επιχείρηση "Aerodrom Nikola Tesla Beograd".  Το αεροδρόμιο κατέγραψε καθαρά κέρδη ύψους 1.400.000.000 σερβικών δηναρίων για τα τρία πρώτα τρίμηνα του 2014. Από το 2014, το Αεροδρόμιο του Βελιγραδίου Νίκολα Τέσλα είναι το ταχύτερα αναπτυσσόμενο μεγάλο αεροδρόμιο στην Ευρώπη.

Από τις 22 Δεκεμβρίου 2018 η διαχείριση του αεροδρομίου πέρασε στην VINCI Airports για 25 έτη.

## Μετάβαση
### Με αυτοκίνητο

Το αεροδρόμιο του Βελιγραδίου είναι συνδεδεμένο με τον αυτοκινητόδρομο Βελιγραδίου - Σιντ (Шид / Šid)  (Α3) μέσω παραπλήσιου κόμβου.

### Με λεωφορείο
μικρογραφία|258x258εσ|Αεροδρόμιο Νίκολα Τέσλα

### Με ταξί
Ελεύθερα ταξί από το αεροδρόμιο προς την πόλη είναι διαθέσιμα.

## Στατιστικά
### Κυκλοφορία



Κατηγορία:Αεροδρόμια στη Σερβία
Κατηγορία:Διεθνή αεροδρόμια
Κατηγορία:Κτίρια και κατασκευές στο Βελιγράδι
Κατηγορία:Μεταφορές στο Βελιγράδι
Subzero

Η εταιρεία **Subzero**  ιδρύθηκε το 1945, από τον Westye F. Bakke στο Μάντισον της πολιτείας Ουισκόνσιν. Το 2000 απέκτησε την εταιρεία επαγγελματικών φούρνων *Wolf Range Corporation*, με έδρα την Καλιφόρνια. 

Σύμφωνα με την επίσημη ιστορία της εταιρείας, ο ιδρυτής της Bakke σχεδίασε το πρώτο *free standing* ψυγείο το 1943. Ακόμη κατασκεύασαν το πρώτο πλήρως εντοιχιζόμενο ψυγείο, στα 1950. Η εταιρεία υποστηρίζει ότι είναι η μόνη που χρησιμοποιεί την τεχνολογία "dual-refrigeration".

Σύμφωνα με την επίσημη ιστορία της εταιρείας, ο ιδρυτής της Bakke σχεδίασε το 
πρώτο *free standing* ψυγείο το 1943. Ακόμη κατασκεύασαν το πρώτο πλήρως
εντοιχιζόμενο ψυγείο, στα 1950. Η εταιρεία υποστηρίζει ότι είναι η μόνη
που χρησιμοποιεί την τεχνολογία "dual-refrigeration".

Η Subzero κατασκευάζει δύο σειρές προϊόντων: Εντοιχιζόμενα ψυγεία καθώς
και συστήματα ψύξης κρασιών. Η εταιρεία διαθέτει δύο κατασκευαστικές
μονάδες, στο Μάντισον και στο Φίτσμπουργκ (Fitchburg) του Ουισκόνσιν.

## Παραπομπές


Κατηγορία:Επιχειρήσεις των ΗΠΑ
Κύκλοτρο

**Κύκλοτρο** ονομάζεται η συσκευή επιτάχυνσης φορτισμένων σωματιδίων, δηλαδή είναι επιταχυντής. Σημαντική καινοτομία του κυκλότρου σε σχέση με προηγούμενους επιταχυντές ήταν ότι επιτάχυνε σωματίδια χωρίς τη χρήση υψηλών τάσεων.

## Αρχή λειτουργίας

Η συγκράτηση των σωματιδίων γίνεται μέσα σε κενό με ομογενές μαγνητικό πεδίο κάθετο στην τροχιά τους. Αν τα φορτία κινούνταν μόνο υπό την επίδραση του μαγνητικού πεδίου, τότε αυτά θα εκτελούσαν κυκλική κίνηση. Η επιτάχυνση γίνεται από ηλεκτρικό πεδίο, το οποίο εναλλάσσεται, ώστε αυτά να επιταχυνθούν. Το μαγνητικό πεδίο προσαρμόζεται κάθε φορά, ώστε η συχνότητα περιστροφής των σωματιδίων να συμπίπτει με τη συχνότητα του εναλλασσόμενου ηλεκτρικού πεδίου. Έτσι, η επιτάχυνση δεν είναι συνεχής αλλά περιοδική. Το τελικό αποτέλεσμα είναι η επιτάχυνση των σωματιδίων σε μία περίπου σπειροειδή τροχιά. Μόλις τα σωματίδια αποκτήσουν την επιθυμητή ταχύτητα, αυτά θα βγουν έξω από το κύκλοτρο.

Οι ταχύτητες που αναπτύσσονται από ένα τυπικό κύκλοτρο είναι πολύ μεγάλες, αλλά μπορούν να θεωρηθούν με καλή προσέγγιση αρκετά μικρές σε σχέση με το φως, ώστε να χρησιμοποιηθούν οι νόμοι της κλασσικής μηχανικής. Από αυτό επιπλέον συνεπάγεται ότι η συχνότητα περιστροφής δεν εξαρτάται από την ενέργεια των σωματιδίων. Αν η ταχύτητα όμως γίνει πολύ μεγαλύτερη, τότε η συχνότητα περιστροφής είναι μικρότερη από αυτήν που προβλέπει η κλασσική μηχανική.

## Ιστορία
Εφευρέτης του κύκλοτρου είναι ο Λόρενς. Υλοποίησε την ιδέα του στο LeConte Hall του Berkeley μαζί με το Λίβινγκστρον και ανακοίνωνε ανά τακτά διαστήματα την πρόοδό του. Ο πρώτος επιταχυντής ήταν ένα κύκλοτρο πρωτονίων ενέργειας 1ΜeV, ο οποίος χρησιμοποιούσε μαγνήτη 11 ιντσών.

Το κύκλοτρο μαζί με το σύγχοτρο είναι οι πρόδρομοι του σύγχρονου επιταχυντή. Αρχικά το κύκλοτρο χρησιμοποιούταν για την επιτάχυνση ελαφρών σωματιδίων. Με την εξέλιξη της τεχνολογίας πλέον υπάρχει δυνατότητα της *επιτάχυνσης αδρονίων* από σύγχρονους επιταχυντές. Υπάρχουν περίπου έξι τέτοια μηχανήματα ανά τον κόσμο, ενώ ο πιο ισχυρός είναι προς το παρόν ο CERN.

## Διαφορές με γραμμικούς επιταχυντές

Μέχρι την ανακάλυψη του κυκλότρου η επιτάχυνση των σωματιδίων γινόταν με γραμμικούς επιταχυντές, όπως είναι καθοδικοί σωλήνες. Το κύκλοτρο παρουσίαζε τα εξής πλεονεκτήματα:
*Διαστάσεις: Λόγω της συγκράτησης των σωματιδίων, το κύκλοτρο μπορούσε να συγκρατήσει τα σωματίδια σε έναν συγκεκριμένο χώρο, ενώ οι γραμμικοί επιταχυντές απαιτούσαν ένα μήκος. Για αντιστάθμισμα στους γραμμικούς επιταχυντές χρησιμοποιούνταν υψηλές τάσεις.
*Μικρές τάσεις: Ίσως είναι η σημαντικότερη διαφορά, αφού το κύκλοτρο είχε το ίδιο αποτέλεσμα με τουλάχιστον 300 φορές λιγότερη τάση.
*Μικρότερες απώλειες φορτισμένων σωματιδίων, γιατί το κύκλοτρο τα συγκρατούσε με μαγνητικό πεδίο.
*Ακρίβεια στην εξερχόμενη δέσμη: Η ακρίβεια της ακτίνας σωματιδίων του κυκλότρου ήταν μικρότερη του ενός χιλιοστού, ιδανική για πειράματα.

Το κύκλοτρο, λοιπόν, αύξησε θεαματικά την απόδοση των επιταχυντών στην εποχή του.

## Παραπομπές


## Εξωτερικοί σύνδεσμοι
* 

Κατηγορία:Επιταχυντές
Κατηγορία:Πυρηνική ιατρική
Μίσος

Το **μίσος** είναι η έντονη αντιπάθεια, η απέχθεια για κάποιον και η σφοδρή επιθυμία να του κάνεις κακό.

Είναι πάθος της ανθρώπινης ψυχής, το οποίο διαρκεί πολύ και δεν ικανοποιείται ποτέ, αντίθετα τρέφει την κακία και την έχθρα για να βλάψει.

Ο άνθρωπος που κατέχεται από μίσος χάνει την αυτοκυριαρχία του, γίνεται ηθικά ανελεύθερος, κάνει αδικίες, πράξεις βίαιες, που βλάπτουν τον ίδιο και το σύνολο.

Γεννά πολλά κακά, όπως την βία, το έγκλημα, τις αντεκδικήσεις, και οδηγεί σε πράξεις αντικοινωνικές. Είναι πάθος, που φέρνει τη διχόνοια, τη δυστυχία και οδηγεί σε καταστροφή.

## Πηγές
* «Λεξικό αναπτυγμένων εννοιών», Φώτιος Π. Χατζηθωμάς - Παντελής Αλέφαντος, Εκδόσεις Φίλιππος,2001.


Κατηγορία:Διάκριση
Τίφα

right|thumb|Χάρτης της αρχαίας Βοιωτίας
thumb|Τείχη της αρχαίας Τίφας
Η **Τίφα** ή **Σίφαι** ήταν αρχαία βοιωτική παραθαλάσσια πόλη, που αποτελούσε επίνειο των Θεσπιών. Βρισκόταν στις ακτές του Κορινθιακού κόλπου στην θέση του σημερινού οικισμού Αλυκή. Η πόλη περιβαλλόταν από ισχυρά τείχη τμήματα των οποίων σώζονται σε καλή κατάσταση μέχρι σήμερα. Από την Τίφα καταγόταν ο Τίφυς, ο οποίος ήταν Κυβερνήτης της Αργούς κατά την Αργοναυτική εκστρατεία. Προς τιμήν του διοργανωνόταν γιορτή στην Τίφα.  

## Παραπομπές


## Εξωτερικοί σύνδεσμοι
*Δήμος Θίσβης, η Τίφα

Κατηγορία:πόλεις της αρχαίας Βοιωτίας
Super Globe

To **Super Globe** είναι διοργάνωση της χειροσφαίρισης. Υπεύθυνη διεξαγωγής της διοργάνωσης είναι η Διεθνής Ομοσπονδία Χειροσφαίρισης (IHF). Σε αυτήν αγωνίζονται οι πρωταθλητές σύλλογοι των συνομοσπονδιών από διάφορες ηπείρους. Διεξήχθη για πρώτη φορά το 1997 στην Αυστρία. Τον πρώτο τίτλο κατέκτησε η ισπανική Καντάμπρια.

Η διοργάνωση πραγματοποιούνταν κάθε πέντε χρόνια από το 1997 έως και το 2007, όταν και αποφασίστηκε να διεξάγεται κάθε τρία χρόνια. Από το 2010, η διοργάνωση διεξάγεται κάθε χρόνο και μόνιμα στην Ντόχα. Στη διοργάνωση μετέχουν οι πρωταθλήτριες ομάδες των υπειρωτικών διοργανώσεων, μαζί με την κυπελλούχο και τη δευτεραθλήτρια Ευρώπης. Ωστόσο, το 2007, δεν έλαβε μέρος η πρωταθλήτρια Ωκεανίας.

Η διοργάνωση θεωρούνταν υποδεέστερη για τους συλλόγους της Ευρώπης, έναντι της αντίστοιχης υπειρωτικής διοργάνωσης, με αποτέλεσμα να μετέχουν με τους αναπληρωματικούς και τα τμήματα υποδομής. Αυτό μείωσε την αθλητική σημασία της διοργάνωσης. Αργότερα αυξήθηκε το χρηματικό έπαθλο, όπως και το ενδιαφέρον για τις κορυφαίες ομάδες της Ευρώπης. Συγκεκριμένα η νικήτριες του 2014 και του 2015 κέρδισαν το βραβείο των 400.000 ευρώ, η φιναλίστ το βραβείο των 250.000 ευρώ και η ομάδα της τρίτης θέσης το βραβείο των 150.000 ευρώ.

## Τελικοί

;Σημειώσεις
:** Η τελική κατάταξη καθορίστηκε έπειτα από την ολοκλήρωση των αγώνων του ενός και μοναδικού ομίλου.

## Τίτλοι

## Παραπομπές


## Εξωτερικοί σύνδεσμοι
* Πληροφορίες από την Παγκόσμια Ομοσπονδία Χειροσφαίρισης

Κατηγορία:Διεθνείς διοργανώσεις χειροσφαίρισης
Ανρί Ρουσσώ

Ο **Ανρί Ρουσσώ** (*Henri Rousseau*, 21 Μαΐου 1844 - 2 Σεπτεμβρίου 1910) ήταν Γάλλος ζωγράφος του Μεταϊμπρεσιονισμού. Ήταν γνωστός ως «Le Douanier» (*Ο Τελώνης*) λόγω του επαγγέλματός του. Ήταν αυτοδίδακτος και έγινε γνωστός από τα υψηλής ποιότητας έργα του.

## Βιογραφία
Ο Ανρί Ρουσσώ γεννήθηκε στις 21 Μαΐου 1844 στην πόλη Λαβάλ της Γαλλίας. Ήταν μέτριος σε πολλά μαθήματα του σχολείου, είχε όμως κλίση στη ζωγραφική και στη μουσική. Το 1868, μετά τον θάνατο του πατέρα του, μετακόμισε στο Παρίσι για να υποστηρίξει τη χήρα μητέρα του και δούλεψε ως κυβερνητικός υπάλληλος. Την ίδια χρονιά, ο Ρουσσώ παντρεύτηκε την Κλεμάνς Μπουατάρντ, με την οποία απέκτησαν 9 παιδιά και η οποία πέθανε το 1888. Το 1898 ξαναπαντρεύτηκε τη Ζοζεφίν Νουρί. Άρχισε να ζωγραφίζει συστηματικά στα 40 του, ενώ στα 49 του χρόνια αποσύρθηκε από τη δουλειά του για να ασχοληθεί με τη ζωγραφική. 

## Το έργο του
Μερικά από τα έργα του απεικονίζουν ζούγκλες, παρόλο που εκείνος δεν είχε πάει ποτέ σε ζούγκλα. Λέγεται πως πήρε την έμπνευσή του από εικονογραφημένα βιβλία και βοτανικούς κήπους στο Παρίσι. 

## Επιλογή έργων


File:Henri_Rousseau_-_Myself-_Portrait_–_Landscape_-_Google_Art_Project.jpg|*Ο εαυτός μου, πορτραίτο-τοπίο*, 1890, Πράγα, Národní Galerie
File:Henri_Rousseau_-_La_guerre.jpg|*Ο πόλεμος*, 1894, Παρίσι, Μουσείο Ορσέ
File:Henri_Rousseau_-_La_Bohémienne_endormie_-_Google_Art_Project.jpg|*Η κοιμισμένη τσιγγάνα*, 1897, Νέα Υόρκη, Μουσείο Μοντέρνας Τέχνης
File:Henri_Rousseau,_dit_le_Douanier_-_The_Wedding_Party_-_Google_Art_Project.jpg|*Ο γάμος*, 1905, Παρίσι, Musée de l'Orangerie
File:Rousseau-Hungry-Lion.jpg|*Το πεινασμένο λιοντάρι επιτίθεται στην αντιλόπη*, 1905, Riehen (Ελβετία), Fondation Beyeler
File:Henri_Rousseau,_known_as_le_Douanier_-_The_Snake_Charmer_-_Google_Art_Project.jpg|*Η γητεύτρα των φιδιών*, 1907, Παρίσι, Μουσείο Ορσέ
File:Henri_Rousseau_-_The_Football_Players.jpg|*Οι ποδοσφαιριστές*, 1908, Νέα Υόρκη, Μουσείο Γκούγκενχαϊμ
File:Henri_Rousseau,_dit_le_Douanier_-_La_Carriole_du_père_Junier_-_Google_Art_Project.jpg|*Η καρότσα του μπαρμπα Junier*, 1908, Παρίσι, Musée de l'Orangerie


## Παραπομπές


## Εξωτερικοί σύνδεσμοι

* www.HenriRousseau.org 

Κατηγορία:Γάλλοι ζωγράφοι του 19ου αιώνα
Κατηγορία:Γάλλοι ζωγράφοι του 20ού αιώνα
Κατηγορία:Μετα-ιμπρεσιονιστές ζωγράφοι
Φραγκίσκη του Αλανσόν

Η  **Φραγκίσκη του Αλανσόν** (*Françoise d' Alençon*, 1490 - 14 Σεπτεμβρίου 1550) γεννήθηκε ως κόρη του δούκα του Αλανσόν και με τον γάμο της έγινε δούκισσα του Βαντόμ. 

## Βιογραφία
Ήταν η πρώτη κόρη του Ρενέ δούκα του Αλανσόν και της Μαργαρίτας από τον Οίκο της Λωρραίνης, κόρης του Φρειδερίκου Β΄ κόμη του Βωντεμόν. Μεγαλύτερος αδελφός της ήταν ο Κάρολος Δ΄ δούκας του Αλανσόν.

Η αδελφή και διάδοχος του Καρόλου Δ΄ αποκλείστηκε από την κληρονομιά της από τη νύφη της,τη  Μαργαρίτα του Ανγκουλέμ, αδελφή του Φραγκίσκου Α΄ της Γαλλίας. Ο γιος της Αντώνιος, όμως, προχώρησε και νυμφεύτηκε την Ιωάννα Γ΄ της Ναβάρρας, γεννημένη από τον δεύτερο γάμο της Μαργαρίτας με τον Ερρίκο Β΄ της Ναβάρρας.

## Οικογένεια
Παντρεύτηκε πρώτα το 1505 τον Φραγκίσκο Β΄ δούκα του Λονγκεβίλ και είχε τέκνο:
* Ρενέα 1508-1515, απεβ. 8 ετών.

Στις 18 Μαΐου 1513, η Φραγκίσκη παντρεύτηκε σε δεύτερο γάμο τον Κάρολο των Βουρβόνων δούκα του Βαντόμ. Έκαναν 13 παιδιά:
* Μαρία 1515-1538, απεβ. 23 ετών.
* Μαργαρίτα 1516-1589, παντρεύτηκε τον Φραγκίσκο Α΄ των Λα Μαρκ δούκα της Κλέβης. 
* Αντώνιος 1518-1562, δούκας του Βαντόμ.
* Φραγκίσκος 1519-1546, κόμης του Ανγκιάν.
* Μανταλένα 1521-1561, ηγουμένη του αββαείου του Σαιν-Κρουά στο Πουατιέ.
* Κάρολος 1523-1590, αρχιεπίσκοπος του Ρουέν.
* Αικατερίνη 1525-1594, ηγουμένη του Σουασόν.
* Ρενέα/Ειρήνη 1527-1583, ηγουμένη του Σελ.
* Ιωάννης 1528-1557, κόμης του Σουασσόν & Ανγκιάν.
* Λουδοβίκος Α΄ 1530-1569, πρίγκιπας του Κονντέ.
* Ελεονώρα 1532-1611, ηγουμένη στο αββαείο του Φοντεβρώ. 
* Λουδοβίκος απεβ. 3 ετών, Λουδοβίκος απεβ. 2 ετών.

## Πρόγονοι


## Σημειώσεις


Κατηγορία:Οίκος των Βαλουά
Κατηγορία:Δούκισσες του Βαντόμ
Κατηγορία:Γαλλίδες δούκισσες
Απολλωνίς της Περγάμου

Η **Απολλωνίς** (3ος - 2ος αιώνας π.Χ.) υπήρξε Βασίλισσα της Περγάμου κατά την ελληνιστική εποχή, μέλος της Δυναστείας των Ατταλιδών. Νυμφεύθηκε τον βασιλιά Άτταλο Α', που κυβέρνησε τη χώρα κατά την περίοδο από το 241 π.Χ. μέχρι το 197 π.Χ. Μαζί του απέκτησε τέσσερις γιους, δύο από τους οποίους βασίλεψαν διαδοχικά. Η οικογενειακή τους ευτυχία αναφέρεται ως αξιομνημόνευτη από τους αρχαίους συγγραφείς.

## Βιογραφικά στοιχεία
Η Απολλωνίς, γεννημένη στην Κύζικο της Μυσίας, δεν ήταν ευγενικής καταγωγής. Ωστόσο υπήρξε, κατά τα λεγόμενα του Πολύβιου ιδιαίτερα αξιόλογη και αξιέπαινη γυναίκα, ένας άνθρωπος που επεδείκνυε αξιοπρέπεια και καλούς τρόπους. Έφερε στον κόσμο τέσσερις γιους: τον Ευμένη Β', τον Άτταλο Β', τον Φιλέταιρο και τον Αθήναιο, καθένας από τους οποίους έδειξε μεγάλη αφοσίωση στο πρόσωπό της, παρόλο που έζησε πολλά χρόνια μετά τον θάνατο του συζύγου της. Μνημονεύεται μάλιστα μια επίσκεψή της με τους γιους της στην πατρίδα της, την Κύζικο, όπου την τοποθέτησαν ανάμεσά τους και κρατώντας τα χέρια της περιόδευσαν την πόλη, με το πλήθος να συγχαίρει τους νέους για το σεβασμό που έδειχναν.

Από την πλευρά του ο Πλούταρχος αναφέρει πως η ίδια συχνά δόξαζε τους θεούς, όχι για τον πλούτο και την ισχύ της οικογένειάς της, όσο για το γεγονός ότι οι τρεις νεότεροι γιοι της, στήριζαν το μεγαλύτερο κατά τη διάρκεια της βασιλείας του, αποτελώντας πολύτιμους συμβούλους και σωματοφύλακες, αντίθετα με το σύνηθες φαινόμενο της αιματοχυσίας ανάμεσα σε αδέρφια για την εξουσία.

Μετά τον θάνατό της, οι Ευμένης και Άτταλος, αφιέρωσαν σε έναν ναό στην Κύζικο μια επιγραφή με στίχους προς τιμήν της. Μια πόλη ονόματι **[[Απολλωνίς Λυδίας|Απολλωνίς]]** ιδρύθηκε από τους πρώτους προς τιμήν της.

## Δείτε Επίσης
*Άτταλος Α' της Περγάμου
*Άτταλος Β' της Περγάμου
*Δυναστεία των Ατταλιδών
*Ελληνιστική περίοδος
*Ευμένης Β' της Περγάμου
*Πέργαμος

## Παραπομπές


## Βιβλιογραφία
**Πρωτογενείς πηγές (Έλληνες και Ρωμαίοι)**
*Πλούταρχος, *«Ηθικά: Περί αδελφικής αγάπης»*, Αγγλικά
*Πολύβιος, *«Ιστορίαι»*, Αγγλικά
*Στράβων, *«Γεωγραφία»*, Αρχαία Ελληνικά, Αγγλικά
*Σούδα, λήμμα *«»* Αρχαία Ελληνικά και Αγγλικά
**Δευτερογενείς πηγές**
*Allen R.E. (1983). «The Attalid Kingdom: A Constitutional History». Oxford University Press, USA. ISBN 978-0198148456. 
*Austin M.M. (2006). «The Hellenistic World from Alexander to the Roman Conquest: A Selection of Ancient Sources in Translation». Cambridge University Press. ISBN 978-0521828604
*Hansen, Esther V. (1971). «The Attalids of Pergamon». Ithaca, New York: Cornell University Press; London: Cornell University Press Ltd. ISBN 0-8014-0615-3.
*Kosmetatou, Elizabeth (2003) «The Attalids of Pergamon», Andrew Erskine, ed., «A Companion to the Hellenistic World». Oxford: Blackwell: σελ. 159–174. ISBN 1-4051-3278-7. Κείμενο

## Εξωτερικοί σύνδεσμοι
* Kosmetatou, Elizabeth (2003) "The Attalids of Pergamon," in Andrew Erskine, ed., *A Companion to the Hellenistic World*. Oxford: Blackwell: pp. 159–174. ISBN 1-4051-3278-7. Κείμενο

Κατηγορία:Δυναστεία των Ατταλιδών
Κατηγορία:Βασίλισσες και Πριγκίπισσες της Περγάμου
Κατηγορία:Ελληνίδες Βασίλισσες και Πριγκίπισσες Ελληνιστικής περιόδου
Σουλτανγκαζή

200px|thumb|right|Σουλτανγκαζή στο χάρτη της Κωνσταντινούπολης
Το **Σουλτανγκαζή** είναι μία από τις νέες συνοικίες της Κωνσταντινούπολης. Αυτή η περιοχή είναι ένα από τα πιο φθηνά μέρη της Κωνσταντινούπολης. Ιδρύθηκε το 2009 με το "Νέο Δίκαιο Τοπικής Αυτοδιοίκησης" από το διαχωρισμό της περιοχής Γκαζιοσμάνπασα σε 3 περιφέρειες (Αρναβούτκιοϊ, Γκαζιοσμάνπασα και Σουλτανγκαζή).

Ο πληθυσμός της περιοχής αυτής ανέρχεται σε 450.000 κατοίκους. Περιλαμβάνει Τούρκους από την Μαύρη Θάλασσα, Κούρδους, Αλεβίτες και μετανάστες από τη Γιουγκοσλαβία και τη Βουλγαρία. 

Κατηγορία:Προάστια της Κωνσταντινούπολης
(144897) 2004 UX10

(144897) 2004 UX10 


Ανακάλυψη

Ανακαλύφθηκε από A.C. Becker, A.W. Puckett και J. Kubica 

Ανακαλύφθηκε στις 20 Οκτωβρίου 2004

Χαρακτηριστικά τροχιάς

Αφήλιο 40,733 AU

Περιήλιο 37,601 AU

Ημιάξονας τροχιάς 39,167 AU

Εκκεντρότητα 0,0400 

Περίοδος περιφοράς 245,1 χρόνια

Κλίση 9,533 ° ως προς την Εκλειπτική 

Μήκος του ανερχόμενου σημείου 148,002° 

Όρισμα του περιηλίου 158,76° 

Φυσικά Χαρακτηριστικά

 Διαστάσεις 398 ±35 km   

Μάζα > ~3 ×1019 kg

Λευκαύγεια 0,141

Φαινόμενο μέγεθος 20,6 


Αστρονομική περίοδος περιστροφής 5,68 h 

Απόλυτο μέγεθος 4,75 4,5




Το **(144897) 2004 UX<sub>10</sub>** είναι αντικείμενο με τροχιακή αντήχηση με το Ποσειδώνα 2:3 (plutino) και με διάμετρο περίπου 400 χιλιόμετρα, όπως υπολογίστηκε από το διαστημικό τηλεσκόπιο Χέρσελ. Ανακαλύφθηκε στις 20 Οκτωβρίου 2004.

Προς το παρόν βρίσκεται σε απόσταση 38,9 ΑΜ από τον Ήλιο. 

## Παραπομπές


## Εξωτερικοί σύνδεσμοι
* Διάγραμμα Τροχιάς από το JPL (απαιτείται λογισμικό JAVA)

2004 UX10
2004 UX10
Κομμουνιστικό κράτος

thumb|right|250px|Χάρτης με κράτη που ήταν ή είναι σοσιαλιστικά.

Σύμφωνα με το μαρξισμό μετά από μια πετυχημένη σοσιαλιστική επανάσταση και την εγκαθίδρυση της δικτατορίας του προλεταριάτου, ή αλλιώς *εργατικής εξουσίας* / *εργατικής δημοκρατίας* (για να τονιστεί το δημοκρατικό σκέλος στη δικτατορία του προλεταριάτου), η κοινωνία εισέρχεται σε μια περίοδο όπου το κράτος σταδιακά «αποκοιμιέται» μαζί με τις κοινωνικές τάξεις, προς όφελος της αυτοδιοίκησης της κοινωνίας από τους ελεύθερα συνεταιρισμένους παραγωγούς. Οι **ελεύθερα συνεταιρισμένοι παραγωγοί** δεν είναι τίποτα άλλο, παρά το σύνολο των ατόμων της κοινωνίας τα οποία έχουν αποτινάξει από πάνω τους είτε τον ρόλο του εργάτη, είτε του μικροαστού, είτε του αστού μεταπίπτοντας σε έναν νέο παραγωγικό ρόλο. Η διαδικασία αυτή, αφορά όπως αναφέρθηκε το σύνολο των ατόμων μιας κοινωνίας και είναι υλική / έμπρακτη απόδειξη πως οι κοινωνικές τάξεις σταδιακά εξαφανίζονται. 

Για τους αριστερούς και τους αναρχικούς επικριτές του «υπαρκτού σοσιαλισμού», το κράτος εκεί γιγαντώνονταν και οι ταξικές διαφορές μεγάλωναν αντί να εξαφανίζονταν, γεγονός που υποδεικνύει κατά τη γνώμη τους πως οι χώρες αυτές δεν οικοδομούσαν σοσιαλισμό, αλλά ένα νέο ταξικό / εκμεταλλευτικό σύστημα. 

## Δείτε επίσης
Για επικρίσεις επί του «υπαρκτού σοσιαλισμού» από τα δεξιά του πολιτικού φάσματος, δείτε το άρθρο αντικομμουνισμός.

Για περισσότερα στοιχεία δείτε τα άρθρα λενινισμός, Μαρξισμός-Λενινισμός, λαϊκή δημοκρατία και κεντρικός σχεδιασμός.

## Παραπομπές


## Εξωτερικοί σύνδεσμοι
* 

Κατηγορία:Κομμουνισμός
Κατηγορία:Μαρξισμός-Λενινισμός
5012 Ευρυμέδων

300 px|thumb|Η Τρωική ομάδα των αστεροειδών στα αριστερά και δεξιά του Δία, χωρίζονται σε ελληνικό στρατόπεδο (Greeks) και σε τρωικό (Trojans)

Ο **5012 Ευρυμέδων** (5012 Eurymedon), είναι ένας αστεροειδής που ανήκει στην Τρωική Ομάδα. Ανακαλύφθηκε 17 Οκτωβρίου 1960 από τους αστρονόμους Cornelis Johannes van Houten, Ingrid van Houten-Groeneveld και Tom Gehrels στο αστεροσκοπείο του Πάλομαρ.  Πήρε το όνομά του από τον Ευρυμέδων, υπηρέτη του βασιλιά Νέστορα κατά τον Τρωικό πόλεμο.  Πρόκειται για τον πολλοστό αστεροειδή που προστίθεται στην ομάδα αυτή.

Συγκεκριμένα, η Τρωική ομάδα του Δία άρχισε να ανακαλύπτεται κομμάτι κομμάτι και πρόκειται για αντικείμενα που έχουν την ίδια τροχιά με το Δία γύρω από τον ήλιο. Οι αστρονόμοι με χιούμορ χώρισαν τους αστεροειδείς αυτούς σε δύο αντίπαλες ομάδες ή στρατόπεδα, αντιγράφοντας την ονοματολογία της Ιλιάδας. Ο πρώτος Τρώας που ανακαλύφθηκε (το 1906) βαφτίστηκε Αχιλλεύς και ανήκε στο στρατόπεδο των Ελλήνων. Μέχρι το 2009 είχαν ανακαλυφθεί άλλοι 2.909 αστεροειδείς.

## Παραπομπές


## Δείτε επίσης
* Κατάλογος τρωικών αντικειμένων Δία (ελληνικό στρατόπεδο)

Ευρυμεδων
Ευρυμέδοντας (ποταμός)

Ο ποταμός **Ευρυμέδων** ή Ευρυμέδοντας (Köprüçay στα τουρκικά) είναι ποτάμι της Μικράς Ασίας και εκβάλλει στη Μεσόγειο, στον κόλπο της Αττάλειας. Είναι γνωστός από την αρχαιότητα τόσο για το μήκος και εύρος που του έδωσαν και το όνομά του, όσο και για την μάχη που δόθηκε εκει μεταξύ Ελλήνων και Περσών το 467 π.Χ. Η ονομασία του στα τουρκικά σημαίνει το ποτάμι με τά γεφύρια, επειδή έχει μεγάλο μήκος αλλά και φαράγγια και χρειάστηκε ήδη από την αρχαιότητα να οικοδομηθούν σε πολλά σημεία του γέφυρες. Κατά μήκος του σώζονται και σήμερα δύο ρωμαϊκές γέφυρες.

## Ονομασία
Η ονομασία του προήλθε από τη σύνθεση τού επιθέτου "ευρύς" και του ρήματος "μέδω" που σήμαινε βασιλεύω, εκτείνομαι, κυριαρχώ. Ως Ευρυμέδων όμως αναφέρεται και μυθολογικός ήρωας που σύμφωνα με μια παράδοση απέκτησε με την Ήρα τον Προμηθέα. Πιθανόν ο ποταμός να ονομάστηκε έτσι και από τον ήρωα της μυθολογίας.

## Χαρακτηριστικά
Πηγάζει από την οροσειρά του Ταύρου στα νοτιοανατολικά της λίμνης Εγιρντίρ και έχει μήκος 184 χιλιόμετρα. Στην αρχαιότητα ήταν πλωτός μέχρι την πόλη της Ασπένδου -και γι αυτό στη ναυμαχία Ελλήνων και Περσών οι Πέρσες υποχώρησαν με το στόλο τους στα ενδότερα, χρησιμοποιώντας τον πλωτό ποταμό, για να φτάσουν σχεδόν μέχρι την Άσπενδο.

thumb|Ο Ευρυμέδων εκβάλλει στον κόλπο της Παμφυλίας, που τώρα λέγεται κόλπος της Αττάλειας
## Ιστορικά στοιχεία
Στην περιοχή δόθηκαν διάφορες μάχες, μνημονεύονται όμως κυρίως δύο. Η μία μάχη που είναι γνωστή ως μάχη στον Ευρυμέδοντα έγινε ανάμεσα στους Ελληνες υπό τον Κίμωνα και τους Πέρσες. Ο Κίμωνας νίκησε τόσο στη ναυμαχία όσο στην αναμέτρηση στο πεζικό και αυτή η νικη απομάκρυνε τον περσικό κινδυνο από την Ιωνία για περίπου 20 χρόνια. Για τη χρονολογία της αναμέτρησης αυτής δεν υπάρχει ομοφωνία και άλλοι ιστορικοί την τοποθετουν στο 469 π.Χ. ενώ άλλοι στο 466 π.Χ. Η επόμενη γνωστή ναυμαχία δόθηκε εκεί το 190 π.Χ. μεταξύ των Ρωμαίων και των Σελευκιδών -νίκησε ο ρωμαϊκός στόλος.

Κατηγορία:Ποταμοί της Τουρκίας
Αιθανοσουλφονικό οξύ

Το **αιθανοσουλφονικό οξύ** ή **αιθυλοσουλφονικό οξύ** (ESA, EthaneSulfonic Acid) είναι ένα άχρωμο υγρό με σύντομο συντακτικό τύπο CH3CH2SO3H. Είναι ένα σουλφονικό οξύ και θεωρητικά προκύπτει από το θειικό οξύ, με την αντικατάσταση ενός ατόμου υδρογόνου από αιθύλιο (CH3CH2-). Είναι ένα ισχυρό οξύ (pKa = -1,283), αν και ασθενέστερο από το ίδιο το θεικό οξύ. Ως αποτέλεσμα των όξινων ιδιοτήτων του, δίνει σουλφονικά άλατα και σουλφονικούς εστέρες.

## Παραγωγή

### Με οξείδωση αιθανοθειόλης

Με οξείδωση αιθανοθειόλης παράγεται αιθανοσουλφονικό οξύ:

\mathrm{CH_3CH_2SH + 3HNO_3 \xrightarrow{} CH_3CH_2SO_3H  + 3HNO_2}



### Με επίδραση θειώδους νατρίου σε αιθυλαλογονίδιο - Αντίδραση Strecker

Με επίδραση θειώδους νατρίου (Na2SO3) σε αιθυλαλογονίδιο παράγεται αιθανοσουλφονικό οξύ:

\mathrm{CH_3CH_2X + Na_2SO_3 \xrightarrow{-NaX} CH_3CH_2SO_3Na \xrightarrow{+HX} CH_3CH_2SO_3H + NaX}



### Με προσθήκη όξινου θειώδους νατρίου σε αιθένιο

Με επίδραση όξινου θειώδους νατρίου (NaHSO3) σε αιθένιο παράγεται αιθανοσουλφονικό νάτριο, που με οξύ δίνει αιθανοσουλφονικό οξύ:

\mathrm{CH_2=CH_2 + NaHSO_3 \xrightarrow{} CH_3CH_2SO_3Na \xrightarrow{+HCl} CH_3CH_2SO_3H + NaCl}


 
## Χημικές ιδιότητες και παράγωγα

### Όξινος χαρακτήρας, παραγωγή αλάτων

Το αιθανοσουλφονικό οξύ είναι ένα ισχυρό οξύ και άρα δίνει τις ακόλοθες αντιδράσεις, παράγοντας αιθανοσουλφονικά άλατα:


 \mathrm{CH_3CH_2SO_3H {\overrightarrow\longleftarrow} CH_3CH_2SO_3^- + H^+} 
\mathrm{CH_3CH_2SO_3H + Na \xrightarrow{} CH_3CH_2SO_3Na + \frac{1}{2} H_2 \uparrow}
\mathrm{CH_3CH_2SO_3H + NaOH \xrightarrow{} CH_3CH_2SO_3Na + H_2O}


### Σουλφοναμίδια

Το αιθανοσουλφονικό οξύ με αμμωνία (NH3), πρωτοταγείς και δευτεροταγείς αμίνες δίνειαιθανοσουλφοναμίδια :

 \mathrm{CH_3CH_2SO_3H + NH_3 \xrightarrow{} CH_3CH_2SO_2NH_2 + H_2O}  
 \mathrm{CH_3CH_2SO_3H + RNH_2 \xrightarrow{} CH_3CH_2SO_2NHR + H_2O}  
 \mathrm{CH_3CH_2SO_3H + RNHR\acute{} \xrightarrow{} CH_3CH_2SO_2N(R)R\acute{} + H_2O} 


### Σουλφαλογονίδια

Το αιθανοσουλφονικό οξύ με αλογονωτικά μέσα δίνει σουλφοαιθοξυαλογονίδια:

 \mathrm{CH_3CH_2SO_3H + PCl_5 \xrightarrow{} CH_3CH_2SO_2Cl + POCl_3 + HCl}  
 \mathrm{CH_3CH_2SO_3H + SOCl_2 \xrightarrow{} CH_3CH_2SO_2Cl + SO_2 \uparrow + HCl}  
 \mathrm{3CH_3CH_2SO_3H + PX_3 \xrightarrow{} 3CH_3CH_2SO_2X  + H_3PO_3} 

* Για το σουλφοαιθοξυφθορίδιο προτιμάται η υποκατάσταση σε σουλφοαιθοξυχλωρίδιο:


\mathrm{2CH_3CH_2SO_2Cl + Hg_2F_2 \xrightarrow{} 2CH_3CH_2SO_2F + Hg_2Cl_2 \downarrow}



## Αναφορές και σημειώσεις



## Πηγές

* SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999.
* Ασκήσεις και προβλήματα Οργανικής Χημείας Ν. Α. Πετάση 1982.

Κατηγορία:Σουλφονικά οξέα
Ισονεφείς καμπύλες

Τόσο στη Μετεωρολογία όσο και στη Κλιματολογία **Ισονεφείς καμπύλες** ονομάζονται οι δημιουργούμενες και φερόμενες στο Μετεωρολογικό χάρτη καμπύλες που προκύπτουν  από τη γραμμική ένωση των γεωγραφικών τόπων εκείνων υπεράνω των οποίων παρατηρείται η αυτή νέφωση κατά την αυτή στιγμή. Έτσι δημιουργούνται κατ΄ επέκταση ισονεφείς καμπύλες μέσης νέφωσης μηνός, έτους εποχής με την αυτή αριθμητική τιμή συγκεκριμένου γεωγραφικού τόπου.

Ο τρόπος αυτός, της γραμμικής σύνδεσης των τόπων, θεωρείται ο καλλίτερος για τη γρήγορη εικόνα της κατανομής της νέφωσης και της έκτασης αυτής εκ μέρους των Μετεωρολόγων. Επίσης, από τη μελέτη της μορφής των ισονεφών καμπυλών, μπορούν να προκύψουν αριθμητικές τιμές  ρυθμού μεταβολής της νέφωσης κατά την οριζόντια διεύθυνση.

Το μέγιστο των ισονεφών καμπυλών βρίσκεται στις περιοχές του Ισημερινού και ειδικότερα επί των Ωκεανών. Μια άλλη επίσης ζώνη παρατηρείται στα γεωγραφικά πλάτη μεταξύ 40° και 70° ειδικότερα στις ωκεάνιες ακτές. Αντίθετα αυτών το μέγιστο της μέσης νέφωσης παρατηρείται επί των ηπείρων.

Γενικά η διανομή της νέφωσης υφίσταται περισσότερο την επίδραση των λεγομένων γεωγραφικών συντελεστών όπως π.χ. τη διανομή ξηράς και θαλάσσης, οροσειρών και πεδιάδων, λιμνών και  παρακείμενων ερήμων κ.λπ. που αποτελούν τις βασικές αιτίες της διανομής των ατμοσφαιρικών πιέσεων, εκ της θερμοκρασίας που παρατηρούνται σ΄ αυτές.

Η σύγκριση του μετεωρολογικού χάρτη που φέρει ισονεφείς καμπύλες (μέσες ετήσιες) με εκείνον που φέρει ετήσιες ισοβαρείς γραμμές αποδεικνύει ότι το μέγιστο της νέφωσης αντιστοιχεί σε κυκλώνες και  το ελάχιστο σε αντικυκλώνες.
* Οι ισονεφείς καμπύλες καθιερώθηκαν να λέγονται έτσι, αντί ισονεφείς γραμμές, επειδή δημιουργούν πάντα κλειστά συστήματα, (κυκλικά, ελλειψοειδή ή ωοειδή), τα χαρακτηριζόμενα «νεφικά συστήματα», που φαίνεται να πρωτοκαθιέρωσαν οι Γάλλοι μετεωρολόγοι.

 

Κατηγορία:Νέφη
Κατηγορία:Μετεωρολογία
Κατηγορία:Κλιματολογία
256 Βαλπούργκα

Η **Βαλπούργκα (Walpurga)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,8. Ανακαλύφθηκε το 1886 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από την Αγία Βαλπούργη.

## Φυσικά χαρακτηριστικά
Η μέση διάμετρος της Βαλπούργκας εκτιμάται σε 63 χλμ. Ο φασματικός της τύπος είναι άγνωστος, όπως και το άλβεδό της και ο χρόνος περιστροφής της γύρω από τον εαυτό της.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Βαλπούργκα
Οικία Σεφεριάδη

Η **Οικία Σεφεριάδη**, ένα από τα ιστορικά παλιά σπίτια της Αθήνας, βρίσκεται στον πεζόδρομο της οδού Κυδαθηναίων αριθ. 9 στην Πλάκα, απέναντι από την εκκλησία της Μεταμορφώσεως του Σωτήρος (11ος-12ος αι.), γνωστής και ως «Σωτείρα του Κοττάκη». 

Είναι τριώροφο με κεντρικό έρκερ, το οποίο έχει τρία στενόμακρα παράθυρα. 

## Ιστορία
[μικρογραφία|αριστερά|300px|Αναμνηστική πλάκα στην Οικία Σεφεριάδη, όπου έζησε ο [Κωνσταντίνος Τσάτσος.]]
Το τριώροφο αυτό μέγαρο χτίστηκε στη δεκαετία του 1920 και ανήκε στον Στυλιανό Σεφεριάδη (1873 -1951), πατέρα του Γιώργου Σεφέρη και της Ιωάννας Τσάτσου. Ο πατέρας Σεφεριάδης, γεννημένος στη Σμύρνη, όπου δικηγορούσε, ήταν παντρεμένος με την Δέσπω Τενεκίδη, με την οποία απέκτησε τρία παιδιά: τον ποιητή Γιώργο Σεφέρη, τον Άγγελο Σεφεριάδη (1905 - 1950), που πέθανε πρόωρα στην Καλιφόρνια, όπου είχε μεταναστεύσει, και την Ιωάννα Σεφεριάδη, μετέπειτα σύζυγο του Προέδρου της Δημοκρατίας Κωνσταντίνου Τσάτσου.

Ο Σεφεριάδης, προβλέποντας το αβέβαιο μέλλον του Ελληνισμού στη Μικρά Ασία, μετέφερε με την έναρξη του Α' Παγκοσμίου Πολέμου το 1914 την οικογένειά του στην Αθήνα, όπου κατοίκησε στο σπίτι της οδού Κυδαθηναίων στην Πλάκα. Αργότερα θα γίνει καθηγητής του Διεθνούς Δικαίου στη Νομική Σχολή του Πανεπιστημίου Αθηνών, Σύμβουλος Επικρατείας και τακτικό μέλος της Ακαδημίας Αθηνών.

Η οικία Σεφεριάδη έγινε πλέον έδρα όλης της οικογένειας στην Αθήνα. Στο μεσαίο πάτωμα έμενε και είχε εγκαταστήσει και το γραφείο του ο πατέρας Σεφεριάδης. Στο διαμέρισμα του ισογείου έμενε ο ποιητής και νομπελίστας (1963) Γιώργος Σεφέρης (1900 - 1971), όταν επισκεπτόταν την Αθήνα από τις διάφορες πρωτεύουσες, όπου υπηρετούσε στο Διπλωματικό Σώμα.

Η ποιήτρια Ιωάννα Τσάτσου-Σεφεριάδη (1909 - 2000), αδελφή του Γιώργου Σεφέρη, στην οποία ανήκε το σπίτι, μαζί με το σύζυγό της Κωνσταντίνο Τσάτσο (1899 - 1987), καθηγητή της Φιλοσοφίας του Δικαίου στο Πανεπιστήμιο της Αθήνας, ακαδημαϊκό και μετέπειτα Πρόεδρο της Ελληνικής Δημοκρατίας, έζησαν όλα τα χρόνια και μέχρι το θάνατό τους στον τρίτο όροφο του σπιτιού της Πλάκας.

Στην πρόσοψη του σπιτιού υπάρχει σήμερα εντοιχισμένη αναμνηστική πλάκα, που τοποθέτησε ο Δήμος Αθηναίων το 1997, όπου αναγράφεται: «*Εδώ έζησε ο φιλόσοφος Πρόεδρος της Δημοκρατίας Κωνσταντίνος Τσάτσος (1899 - 1987). Δήμος Αθηναίων 1997*».

Στον περίβολο της εκκλησίας της Μεταμορφώσεως του Σωτήρος, απέναντι ακριβώς από την οικία Σεφεριάδη, έχουν ανεγερθεί με πρωτοβουλία του Υπουργείου Πολιτισμού η προτομή του Κωνσταντίνου Τσάτσου (1989), έργο του γλύπτη Γιάννη Παππά, καθώς και η προτομή της Ιωάννας Τσάτσου (2002), φιλοτεχνημένη από το γλύπτη Νικόλα (1909 - 1990), προσφορά του Ροταριανού Ομίλου Αθηνών.

## Παραπομπές

## Πηγές

* 
* 
* 
* 
* 

Κατηγορία:Νεοκλασικά κτίρια της Αθήνας
Κατηγορία:Πλάκα
Κατηγορία:Γιώργος Σεφέρης
Κατηγορία:Ιστορικές οικίες στην Αθήνα
258 Τύχη

Η **Τύχη (Tyche)** είναι  αστεροειδής της Κύριας Ζώνης Αστεροειδών. Ανακαλύφθηκε το 1886 από τον Ρόμπερτ Λούτερ, που παρατηρούσε από το Ντίσελντορφ της Γερμανίας, και πήρε το όνομα της προσωποποιήσεως της τύχης στην ελληνική μυθολογία. Η Τύχη έχει απόλυτο μέγεθος (όπως αυτό ορίζεται για το Ηλιακό Σύστημα) 8,5. Είναι το δεύτερο σε διαστάσεις μέλος της Οικογένειας αστεροειδών της Ευνομίας, μετά την ίδια την Ευνομία, αλλά καθώς κείται στα όρια αυτής της οικογένειας πιθανώς να μη ανήκει σε αυτή.

## Φυσικά χαρακτηριστικά
Η μέση διάμετρος της Τύχης υπολογίσθηκε σε 65 χλμ., ενώ η μάζα της εκτιμάται σε 400 τρισεκατομμύρια τόνους για μέση πυκνότητα 2,7 gr/cm³. Ο φασματικός της τύπος είναι **S** (λιθώδης) και το άλβεδό της είναι 0,168. Η Τύχη περιστρέφεται γύρω από τον εαυτό της με αβέβαιη περίοδο, που έχει εκτιμηθεί από 9,98 ως 10,04 ώρες. Η μέση θερμοκρασία στην επιφάνειά της εκτιμάται σε 104 βαθμούς C υπό το μηδέν, ενώ η μέγιστη σε -5&nbsp;°C.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Τυχη
259 Αλήθεια

Η **Αλήθεια (Aletheia)** είναι μεγάλος σκουρόχρωμος αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 7,76. Ανακαλύφθηκε το 1886 από τον Κρίστιαν Χ.Φ. Πέτερς, που παρατηρούσε από το Κλίντον της πολιτείας της Νέας Υόρκης, και πήρε το όνομα της προσωποποιήσεως της αλήθειας στην ελληνική μυθολογία.

## Φυσικά χαρακτηριστικά
Η μέση διάμετρος της Αλήθειας υπολογίσθηκε σε 179 χλμ. Ο φασματικός της τύπος είναι **CP** (ανθρακούχος), ενώ το άλβεδό της είναι 0,043. Η Αλήθεια περιστρέφεται γύρω από τον εαυτό της μία φορά κάθε 15 ώρες, μία μάλλον αργή περιστροφή για αστεροειδή.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Αληθεια
Αιθέρας (αποσαφήνιση)

Ο όρος **Αιθέρας** έχει τις παρακάτω χρήσεις:

*Αιθέρες: Κατηγορία οργανικών χημικών ενώσεων
*Διαιθυλαιθέρας: Συγκεκριμένη ένωση της παραπάνω κατηγορίας που αναφέρεται συχνά Αιθέρας
*Αιθέρας (ουσία): Υλικό που γέμιζε τον χώρο του σύμπαντος γύρω από την γήινη σφαίρα σύμφωνα με την αρχαία αντίληψη. 
*Αιθέρας (μυθολογία): Θεότητα της ελληνικής μυθολογίας
Αιθέρας (μυθολογία)

Ο **Αιθέρας** ή ο Αιθήρ σύμφωνα με τη Θεογονία του Ησίοδου ήταν θεότητα που γεννήθηκε από την ένωση της Νύχτας και του Ερέβους. Ο Αιθέρας ήταν θεότητα που συνδεόταν με την ευτυχία όπως και η αδελφή του Ημέρα, σε αντίθεση με τους γονείς του, Έρεβος και Νυξ (Νύχτα), που συνδέονταν με τη δυστυχία. Από τον Αιθέρα και την Ημέρα σύμφωνα με κάποιους αρχαίους μύθους γεννήθηκε η Θάλασσα. 

Σε άλλους μύθους, όπως στην Τιτανομαχία, εμφανίζεται ως πατέρας του Ουρανού και οι Ορφικοί τον θεωρούσαν ψυχή του κόσμου, γιο του Χάους και της Όρφνης. Στους τραγικούς είναι σύζυγος της Γης και ο Αριστοφάνης τον θέλει πατέρα των Νεφελών. Αντίστοιχο μύθο βρίσκουμε στην ινδική και αιγυπτιακή μυθολογία.

## Ορφικός Ύμνος στον Αιθέρα

Οι Ορφικοί Ύμνοι (2ος ή 3ος αιώνα μ.Χ.) είναι μια συλλογή από 87 ποιήματα που απευθύνονται σε διάφορες θεότητες. Ο πέμπτος Ορφικός ύμνος απευθύνεται στην Αιθέρα.

**Αἰθέρος**

θυμίαμα κρόκον

Ὦ Διὸς ὑѱιμέλαθρον ἔχων κράτος αἰὲν ἀτειρές,

ἄστρων ἠελίου τε σεληναίης τε μέρισμα,

πανδαμάτωρ, πυρίπνου, πᾶσι ζωοῖσιν ἔναυσμα,

ὑѱιφανὴς Αἰθήρ, κόσμου στοιχεῖον ἄριστον,

ἀγλαὸν ὦ βλάστημα, σελασφόρον, ἀστεροφεγγές,

κικλήσκων λίτομαί σε κεκραμένον εὔδιον εἶναι.

**ΑΙΘΕΡΟΣ**

θυμίαμα, κρόκον

Ω εσύ πού έχεις το υψηλόν κράτος του Διός πού είναι πάντοτε ακατανίκητον 

και έχεις μέρος των άστρων, του ήλιου και της σελήνης 

πού δαμάζεις τα πάντα και φυσάς φωτιά

και είσαι ο σπινθήρ της ζωής εις όλα τα ζωντανά πλάσματα.

ο Αιθήρ πού φαίνεσαι από υψηλά, και είσαι το άριστον (πρώτον) στοιχείον του κόσμου

ώ λαμπρόν βλαστάρι, πού φέρεις το φως και φέγγεις με τα άστρα.

Εσέ προσκαλώ και σε παρακαλώ να είσαι ήπιος και γαλήνιος εις ημάς.

## Παραπομπές


Κατηγορία:Θεότητες της ελληνικής μυθολογίας